Nye tal fra Statens Seruminstitut viser at Jammerbugt, Morsø og Aalborg Kommune har de højeste incidenstal. Samtidig er Region Nordjylland førende i vaccinearbejdet.

Jammerbugt, Morsø og Aalborg Kommune er de tre kommuner med de højeste incidenstal i Nordjylland. Det viser tal fra Statens Seruminstitut. Samtidig er Frederikshavn, Thisted og Hjørring nogle af de kommuner med det laveste incidenstal. Læsø har fortsat ingen smittede, som den eneste kommune i Nordjylland. Flest færdigvaccinerede Selv om vaccinationsarbejdet stadig er undervejs er Region Nordjylland en af de regioner der klarer sig bedst igennem arbejdet. Ifølge tal fra Statens Seruminstitut er Region Nordjylland sammen med Region Syddanmark de regioner der har færdigvaccineret flest af deres borgere med 8,1% af regionens borgere. Region Nordjylland har også påbegyndt næstflest vaccinationer og 15,2% af regionens 590.377 borgere har nu fået første stik.